text: Nu generer kraftigt snefald trafikken
  02 januar 2010 kl. 12.10
  I løbet af lørdagen er der faldet store mængder sne i den østlige del af TV SYDs sendeområde - og særligt omkring Vejen og i trekantområdet generer sneen trafikanterne.
  På Falcks vagtcentral i Kolding fortæller vagtchefen, at der lørdag eftermiddag var stor travlhed med at hjælpe uheldige bilister.
  
  
  Der er dog ikke sket større uheld - men trafikken sneglede sig ad sted både på motorveje og i byernes gader og stræder.
  
  
  Til tider stod trafikken på motorvej E 20 på en 20 kilometer lang strækning mellem Vejen og Kolding helt stille.
  